Document ID: 31984R1906

KOMISSION ASETUS (ETY) N:o 1906/84,
annettu 4 päivänä heinäkuuta 1984,
muiden eläinten kuin vasikoiden rehuksi tarkoitetun rasvattoman maitojauheen myynnistä tarjouskilpailulla annetun asetuksen (ETY) N:o 368/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1557/84(), ja erityisesti sen 7 artiklan 5 kohdan,
sekä katsoo, että
komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 1069/84(), liitteessä esitetään rasvattoman maitojauheen denaturoinnissa käytettävät menettelyt; rehujen lisäaineista annetun neuvoston direktiivin 70/524/ETY liitteiden muuttamisesta 29 päivänä marraskuuta 1983 annetussa komission direktiivissä 83/615/ETY() korvataan 1 päivään syyskuuta 1984 sikojen rehuissa käytettävää kuparia koskevat rajoitukset; tämän vuoksi on syytä mukauttaa tietyissä asetuksen (ETY) N:o 368/77 liitteessä määrätyissä denaturointimenettelyissä vaadittua kuparimäärää,
asetuksen (ETY) N:o 368/77 16 artiklan 1 kohdassa säädetään, että rasvaton maitojauhe voidaan denaturoida haltuunottopäivää seuraavana neljänä kuukautena; kuitenkin direktiivin 83/615/ETY säännökset huomioon ottaen on osoittautunut tarpeelliseksi säätää, että kaikissa 1 päivä syyskuuta 1984 jälkeen tehdyissä denaturoinneissa noudatetaan kuparin uusia vähimmäismääriä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 368/77 liitettä seuraavasti:
1. Korvataan 1 kohdan menettelyissä I H, I I, I J, I K ja I L jokaisen menettelyn kolmannessa luetelmakohdassa tarkoitettu kuparin vähimmäismäärä määrällä 100 g.
2. Korvataan 2 kohdan menettelyissä II P, II Q, II S ja II U jokaisen menettelyn viimeisessä luetelmakohdassa tarkoitettu kuparin vähimmäispitoisuus määrällä 85 ppm.
2 artikla
Tämä asetus tulee voimaan 1 päivänä syyskuuta 1984.
Sitä sovelletaan tapauksissa, joissa denaturointi tehdään 1 päivä syyskuuta 1984 jälkeen, vaikka rasvaton maitojauhe on otettu haltuun ennen tätä päivämäärää.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 1984.

Labels: 3
17
6